
BIROUL PERMANENT AL 

CAMEREI DEPUTAŢILOR

          Vă înaintăm, alăturat, raportul comun suplimentar asupra proiectului de Lege pentru modificarea şi completarea Legii petrolului nr.238/2004, retrimis Comisiei pentru mediu şi echilibru ecologic și Comisiei pentru industrii şi servicii în vederea unei noi examinări şi depunerii unui nou raport, cu adresa nr. PLx.438/2018 din 03 aprilie 2018.
          PREŞEDINTE,                                                           PREŞEDINTE,

             Ion CUPĂ                                                                Iulian IANCU 

R A P O R T    C O M U N    S U P L I M E N T A R
asupra proiectului de Lege pentru modificarea şi completarea Legii petrolului nr.238/2004
În conformitate cu prevederile art.70 din Regulamentul Camerei Deputaţilor, republicat, cu modificările și completările ulterioare, Plenul Camerei Deputaţilor a hotărât, în şedinţa din 03 aprilie 2019, retrimiterea proiectului de Lege pentru modificarea şi completarea Legii petrolului nr.238/2004, Comisiei pentru mediu şi echilibru ecologic și Comisiei pentru industrii şi servicii, cu adresa nr. PLx.438/2018 din 03 aprilie 2018, în vederea reexaminării şi depunerii unui nou raport. 

Pentru acest proiect de Lege cele două comisii sesizate în fond au întocmit inițial raportul comun nr.4c-8/490/2018, respectiv nr.4c–3/394/2018 din 02 aprilie 2019 prin care s-a propus respingerea acestuia.
Proiectul de lege are ca obiect de reglementare modificarea şi completarea Legii petrolului nr.238/2004, în vederea clarificării prevederilor art.7 alin.(1), în sensul precizării cu exactitate a titularului dreptului de folosinţă asupra terenurilor necesare efectuării operaţiunilor petroliere, precum şi a prevenirii prejudicierii bugetului de stat, a bugetului asigurărilor sociale de stat sau a bugetelor locale de către companiile româneşti sau străine, titulare de acorduri petroliere, care nu îşi achită datoriile la respectivele bugete.

Senatul, în calitate de primă Cameră sesizată, a adoptat proiectul de Lege în şedinţa din 5 iulie 2018. 
La întocmirea prezentului raport comun suplimentar, Comisiile au avut în vedere avizul favorabil al Consiliului Legislativ (nr.315/10.04.2018), avizul negativ al Consiliului Economic și Social (nr.1324/27.03.2018) și punctul de vedere negativ al Guvernului (nr.13924/22.11.2018).
În conformitate cu prevederile art.61 si 63 din Regulamentul Camerei Deputaţilor, republicat, cu modificarile și completările ulterioare, comisiile sesizate în fond au reexaminat proiectul de Lege, sus menţionat, în şedinţe separate. 

Membrii Comisiei pentru industrii si servicii au reexaminat proiectul de Lege în şedinţa din 15 aprilie 2019. Din numărul total de 20 membri ai Comisiei pentru industrii si servicii au fost prezenți la dezbatere 19 deputaţi.

Membrii Comisiei pentru mediu şi echilibru ecologic au reexaminat proiectul de Lege în şedinţa din 16 aprilie 2019. Din numărul total de 17 membri ai Comisiei pentru mediu şi echilibru ecologic au fost prezenți la dezbatere 13 deputaţi.
În urma examinării proiectului de Lege, a raportului inițial şi a opiniilor exprimate, membrii celor două comisii au hotărât, cu unanimitate de voturi, să propună Plenului Camerei Deputaților mentinerea raportului initial, respectiv  respingerea proiectului de Lege pentru modificarea şi completarea Legii petrolului nr.238/2004.

În raport de obiectul şi conţinutul reglementării, proiectul de Lege face parte din categoria legilor ordinare.
Conform dispoziţiilor art.75 alin.(1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră decizională. 

              PREŞEDINTE,                                                              PREŞEDINTE,
             Ion CUPĂ                                                                  Iulian IANCU
SECRETAR,                                                                        SECRETAR,
 Bogdan Gheorghe DĂNUȚ                                                    Adnagi SLAVOLIUB
Consilier parlamentar, Andreea Negulescu                                           Consilier parlamentar, Cumpătă Lucian
2

